सूरत में अन्ना समर्थकों पर लाठीचार्ज  
सामाजिक कार्यकर्ता अन्ना के भ्रष्टाचार विरोधी आंदोलन के समर्थन में मंगलवार रात रैली निकाल रहे लोगों पर पुलिस ने लाठीचार्ज कर दिया।
सामाजिक कार्यकर्ता अन्ना हजारे के भ्रष्टाचार विरोधी आंदोलन के समर्थन में मंगलवार रात यहां रैली निकाल रहे लोगों पर पुलिस ने लाठीचार्ज कर दिया। पुलिस का कहना है कि यह रैली गैरकानूनी थी, जिसे बिना अनुमति लिए निकाला गया। वहीं रैली में शामिल अन्ना समर्थक कार्यकर्ताओं का दावा है कि प्रदर्शनकारी शांतिपूर्ण तरीके से रैली निकाल रहे और पुलिस ने बिना किसी उकसावे के जबरदस्ती उन पर लाठीचार्ज किया।  कार्यकर्ता रैली निकाल रहे थे तभी उमरा पुलिस थाना क्षेत्र में उनका पुलिसकर्मियों से सामना हुआ। दोनों पक्षों के बीच विवाद हुआ और पुलिस ने कार्यकर्ताओं पर लाठीचार्ज कर दिया। एक प्रत्यक्षदर्शी ने बताया, "लाठीचार्ज में करीब 25 लोग घायल हुए।"